text: पीटीआई से बातचीत में मिचेल जॉनसन ने कहा कि उमेश यादव और हार्दिक पांड्या जैसे गेंदबाज भारतीय टीम के लिए अहम साबित हो सकते हैं, क्योंकि यूएई की पिचें इनके मुताबिक होंगी। पांड्या इस वक्त इंग्लैंड में अच्छी गेंदबाजी कर रहे हैं। वो वहां की परिस्थितियों का पूरा फायदा उठा रहे हैं। जॉनसन ने कहा कि पांड्या पिच से गति प्राप्त करने में माहिर हैं और सही समय पर सही लेंथ पर गेंदबाजी करते हैं। इससे निश्चित तौर पर पाकिस्तान के बल्लेबाज दबाव महसूस करेंगे। इसके अलावा उमेश यादव किस तरह से गेंदबाजी करेंगे इसको लेकर भी मैं काफी उत्साहित हूं।